Diari Oficial de la Generalitat Valenciana


Sumari del DOGV 7921, del 21-11-2016 (2016/8777)

Informe ambiental i territorial estratègic en el procediment simplificat relatiu a la modificació puntual número 4 del pla parcial industrial de millora dels sectors 5-6-7 Marjals.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8777


Data del document
:   04-11-2016

Organisme emissor
:   Ajuntament d'Ondara

Tipus de document
:   Anunci

Descriptors 

:   * Ondara
    * administració local
    * pla d'urbanisme

Informe ambiental i territorial estratègic en el procediment simplificat relatiu a la modificació puntual número 4 del pla parcial industrial de millora dels sectors 5-6-7 Marjals. [2016/8777]  
De conformitat amb l'article 51.7 de la Llei 5/2014, de la Generalitat, d'ordenació del territori, urbanisme i paisatge, es publica l'informe ambiental i territorial estratègic de la modificació del planejament urbanístic dalt indicat, del tenor literal següent:  
«Vist el document inicial estratègic que es va formular per l'Oficina Tècnica Municipal (arquitecte municipal Francisco Puchol Pericás) i que es va presentar a aquest òrgan ambiental i territorial als efectes previstos en l'article 49.1.a de la Llei d'ordenació del territori, urbanisme i paisatge (LOTUP) (inici de l'avaluació ambiental i territorial estratègica pel procediment simplificat).  
Atés que aquesta comissió, amb data 22 de juliol de 2016, va acordar admetre a tràmit el corresponent document inicial estratègic i sotmetre tal document a la tramitació prevista en l'article 51.1 de la LOTUP, per un termini de 20 dies hàbils. Els documents corresponents es van posar a disposició pública per a ser consultats en la pàgina web de l'Ajuntament. A més, també es va anunciar públicament mitjançant anuncis en el Diari Oficial de la Generalitat Valenciana, Butletí Oficial de la Província d'Alacant i periòdic Las Provincias.  
  
No ha sigut necessari procedir a obrir un període de consultes amb altres administracions públiques, ja que per la naturalesa de la proposta no hi ha cap administració sectorial afectada.  
D'altra banda, al llarg de tot el període d'informació pública del present expedient, no s'ha formulat cap al·legació o suggeriment.  
  
Conclosa la tramitació anterior, ara pertoca que aquesta comissió emeta l'informe a què es refereix l'article 51.2.b de la LOTUP, en base a aquestes consideracions:  
- Documentació presentada: document inicial estratègic, redactat per l'Oficina Tècnica Municipal, al qual es va acompanyar projecte tècnic complet de la modificació puntual número 4 del pla parcial industrial de millora dels sectors 5-6-7 Marjals.  
- Objecte de la modificació: definir nous criteris de la posició de les edificacions en parcel·la en els sòls tipus A, en les mateixes condicions que en les zones B i C; així com definir la tipologia edificatòria en la zona A com a edificació adossada o exempta.  
- Consultes: per l'abast de la modificació proposada, no es considera que hi haja administracions sectorials implicades, ni tampoc persones especialment afectades.  
- Valoració dels possibles efectes sobre el medi ambient de la proposta: conforme a allò estipulat en l'article 46.3 de la LOTUP, l'òrgan ambiental i territorial determinarà, tenint en compte els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
Es considera que, des del punt de vista urbanístic, la modificació proposada no sembla que tindrà efecte significatiu sobre el medi ambient, ja que es tracta en definitiva d'una flexibilització en les alineacions de les edificacions al carrer, en condicions anàlogues a les altres zones d'ordenació B i C.  
En tot cas, s'afegeix la consideració que totes les determinacions de la modificació puntual número 4 del pla parcial de millora afecten l'ordenació detallada, sense alterar l'ordenació estructural, per tant l'Administració que té la competència per a aprovar definitivament la dita modificació també és l'Ajuntament.  
- Conclusió: atès l'article 51 de la LOTUP i el seu annex VIII, es considera que la modificació puntual número 4 del pla parcial industrial de millora dels sectors 5-6-7 Marjals no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi; no suposa afecció sobre elements del patrimoni natural i cultural. Per tant, es pot concloure que la dita modificació puntual número 4 no presenta efectes significatius sobre el medi ambient i per tant se sotmet al procediment d'avaluació ambiental i territorial estratègic simplificat.  
D'acord amb tot allò exposat, aquesta comissió, prèvia deliberació i per unanimitat, acorda el següent:  
Primer. Emetre informe ambiental y territorial estratègic favorable en el procediment simplificat d'avaluació ambiental i territorial estratègica de la modificació puntual número 4 del pla parcial industrial de millora dels sectors 5-6-7 Marjals, redactada per l'Oficina Tècnica Municipal; tot això per considerar que no té efectes significatius sobre el medi ambient, d'acord amb els criteris de l'annex VIII de la LOTUP, corresponent continuar la tramitació d'acord amb la seua normativa sectorial.  
Segon. Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera produït l'aprovació de la dita modificació puntual en el termini de quatre anys des de la seua publicació. En tal cas, s'hauria de iniciar novament el procediment d'avaluació ambiental i territorial estratègica.  
Tercer. Ordenar la publicació de l'extracte d'aquest acord en el DOGV i en la web municipal.»  
  
Ondara, 4 de novembre de 2016.- L'alcalde: Zeus Serrano Soler.